**Innhold i søknad om tillatelse etter forurensningsloven**

Søknaden bør inneholde følgende informasjon (listen er ikke uttømmende, men omfatter relevante tema fra forurensningsforskriften § 36-2):

**Informasjon om virksomhet (søker):**

* navn på ansvarlig enhet,
* organisasjonsnummer (nederste nivå),
* adresse,
* telefon,
* e-post,
* kontaktperson (med e-post og telefonnummer).

**Lokalisering:**

* Gårds- og bruksnummer.
* Berørte naboer:
	+ Avstand fra anlegget til nærmeste bebyggelse, og beskrivelse av hvilken type bebyggelse dette er.
* Er området der anlegget ligger regulert til dette formålet? Søknaden skal dokumentere planstatusen for området.

**Ramme for utslippstillatelsen:**

* Beskrivelse av produksjonsforhold:
	+ Produksjonskapasitet, samt faktisk produksjon (tonn/dag), av de ulike råvarene. Er produksjonen tenkt endret i nær fremtid?
	+ Produksjonsdøgn/år. Er det jevn produksjon hele året, eller er det sesongbasert produksjon?
	+ Produksjon av ferdige produkter (tonn/dag).
	+ Årlig produksjon (tonn/år).

**Utslipp:**

Til vann:

* Hvor store utslipp søkes det om, og hva søker dere om utslipp av?
	+ Utslippskonsentrasjon (maksimal- og gjennomsnittskonsentrasjon (mg/l)) for fosfor, nitrogen, suspendert stoff, organisk belastning (KOF og BOF5), fett og ev. andre relevante parametere. En ev. rapport fra kartlegging av utslipp kan gi viktig informasjon om virksomhetens utslipp.
	+ pH og temperatur.
	+ Utslippsmengder per stoff (kg/døgn, uke og/eller år).
	+ Avløpsmengde (gjennomsnitt og maksverdi i m3/døgn og maksimalverdi i m3/år).
	+ Har bedriften jevnt utslipp, eller forekommer større hydrauliske eller konsentrasjonsmessige støtutslipp?
* Hvilken renseteknologi brukes og ev. planlegges? F.eks. sil- og ristanordninger, rensetrinn for organisk stoff, sedimentering, fordrøyning etc.
* Hvilken overvåking legger virksomheten opp til av anlegg og avløpsnett, inkludert opplegg for prøvetaking?
* Har virksomheten påslippstillatelse fra kommunen? Legg i så fall denne ved søknaden.

Til luft:

* Lukt, og beskrivelse av ev. tiltak for å redusere lukt til omgivelsene.
* Ev. andre utslipp til luft.

Andre utslipp:

* Støy:
* Støy fra virksomheten (søknaden må redegjøre for støysituasjonen ved å beskrive støynivå og variasjoner over tid (over døgnet og året), naboer som berøres av støy fra virksomheten).
* Andre aktuelle støykilder, eksempelvis fra trafikk.

**Avfallshåndtering:**

* Opplysninger om avfallstyper og mengder avfall.
* Beskrivelse av avfallshåndteringen (herunder også slam, ev. vegetabilsk avfall eller andre rester fra produksjon), hvilken miljørisiko den utgjør og hvilke risikoreduserende tiltak som planlegges eller er på plass.

**Forebyggende tiltak:**

* Risikovurdering med hensyn til miljø og forurensning.

**Øvrige opplysninger:**

* Energiledelse: beskrivelse av omtrentlig forbruk av energi, og hvilke energikilder som benyttes.
* Kjemikaliebruk (typer og mengder).

**Vedlegg:**

* Rapport fra kartlegging av utslipp.
* Måleprogram for utslipp og ev. støymåling/støyberegning dersom dette er gjennomført.
* Oppdatert risikovurdering.
* Kopi av ev. påslippstillatelse fra kommunen.
* Sikkerhetsdatablad for ev. kjemikalier som benyttes.

**Informasjon om høring**

Statsforvalteren vil legge søknaden ut på offentlig høring. Dersom informasjon i søknaden skal være unntatt offentligheten, må søker selv legge ved en sladdet versjon av søknaden, og dokumenter som ønskes unntatt offentligheten må merkes godt. Alle dokumenter i saken er i utgangspunktet offentlig. Selv om virksomheten ønsker å unnta informasjon fra offentligheten, vil Statsforvalteren gjøre en egen vurdering etter offentleglova.